הנרי קוסטר

הנרי קוסטר (באנגלית: Henry Koster; 1 במאי 1905 – 21 בספטמבר 1988) היה במאי קולנוע ותסריטאי יהודי-אמריקאי.

ביוגרפיה
נולד בברלין בשם הרמן קוסטרליץ למשפחה יהודית. הוא התוודע לראשונה לקולנוע בשנת 1910 כאשר דודו פתח בית קולנוע בברלין ואימו הייתה מלווה בפסנתר את הסרטים האילמים.

בתחילה היה תסריטאי ועוזר במאי ובשנת 1932 ביים את סרטו הראשון- "Thea Roland". לאחר זאת ביים את "Das häßliche Mädchen" אבל הנאצים מחקו את שמו מרשימת הקרדיטים של הסרט. הוא ברח לבודפשט עם חברו המפיק ג'ו פסטרנק שהיה נציג יוניברסל באירופה, שם ביים שלושה סרטים ובשנת 1934 נישא ל-Kató Király.

ב-1936 חתם על חוזה עם אולפני יוניברסל ועבר לארצות הברית ביחד עם פסטרנק. הם גילו את הנערה דיאנה דרבין שכיכבה בסרטים אותם הפיק פסטרנק וביים קוסטר: "שלוש נערות חכמות" (1936), "מאה גברים ונערה" (1937), "שלוש נערות חכמות מתבגרות" (1939), "מצעד האביב" (1940) ו"זה התחיל עם איב" (1940). הסרטים האלה היו קומדיות רומנטיות קלילות שהצילו את אולפני יוניברסל מפשיטת רגל.

קוסטר גילה את אבוט וקוסטלו במועדון לילה בניו יורק, הבחין בכישרונם ושכנע את אולפני יוניברסל להפיק את סרטם הראשון "לילה אחד באזור הטרופי". בין השחקנים בסרט זה הייתה פגי מורן . הם נישאו ב-1942 והיו להם שני ילדים. קוסטר הכניס לכל סרט שלו, פסל פרוטומה שלה.

כשארצות הברית נכנסה למלחמה נגד גרמניה במלחמת העולם השנייה נחשב קוסטר כנתין אויב ונאסר עליו לצאת מביתו בלילות.

ב-1947 היה מועמד לפרס אוסקר לבמאי הטוב ביותר על "אשת הבישוף". לאחר זאת ביים את "הרווי (1950) בכיכובו של ג'יימס סטיוארט", "דודנית רחל" (1952) "הגלימה" (1953) עם ריצ'רד ברטון" שהיה הסרט הראשון שצולם בסינמסקופ ועוד.

ב-1961 ביים את המחזמר שירת תוף הפרח של רוג'רס והמרשטיין.

סרטו האחרון היה "הנזירה המזמרת" (1966) עם דבי ריינולדס. לאחר מכן פרש מהקולנוע והתרכז בתחביבו - ציור.

ב-1960 נקבע לכבודו כוכב בשדרת הכוכבים בהוליווד.

פילמוגרפיה חלקית
 שלוש נערות חכמות (1936)
 ג'יין אייר (1943)
 אשת הבישוף (1947)
 המפקח הכללי (1949)
 בוא לאורווה (1949)
 הארווי (1950)
 דודנית רחל (1952)
 כוכבים ופסים לעד (1952)
 הגלימה (1953)
 דזירה (1954)
 המלכה הבתולה (1955)
 השישה ביוני (1956)
 אישי גודפרי (1957)
 סיפורה של רות (1960)
 שירת תוף הפרח (1961)
 קח אותה, היא שלי (1963)
 הנזירה המזמרת (1966)

קישורים חיצוניים

 
 

אישים שהונצחו בשדרת הכוכבים של הוליווד: קולנוע
במאי קולנוע יהודים אמריקאים
מהגרים מגרמניה לארצות הברית
תסריטאי קולנוע יהודים גרמנים
תסריטאי קולנוע יהודים אמריקאים
אמריקאים שנולדו ב-1905
אמריקאים שנפטרו ב-1988